b'\n_START_ARTICLE_\nPravica stvarnega bremena\n_START_PARAGRAPH_\nStvarno breme je stvarna pravica na tuji stvari, ki zahteva stvarnopravno podlago za ponavljajo\xc4\x8de se pozitivne obveznosti (npr. dajatve ali storitve). Zavezanec je vsakokratni lastnik obremenjene nepremi\xc4\x8dnine, ki mora izpolniti obveznost imetniku pravice stvarnega bremena, ki pa je lahko dolo\xc4\x8dena oseba ali lastnik druge nepremi\xc4\x8dnine. Zavezanec odgovarja z vsem svojim premo\xc5\xbeenjem, neizpolnitev obveznosti omogo\xc4\x8da imetniku zahtevek prek izvr\xc5\xa1be na stvari, ki je zavarovana s pravico stvarnega bremena.\n_START_SECTION_\nPrenehanje pravice stvarnega bremena\n_START_PARAGRAPH_\nPravica stvarnega bremena preneha specifi\xc4\x8dno na razmerje na katero je vezana. Pravica, do katere je upravi\xc4\x8den lastnik dolo\xc4\x8denega zemlji\xc5\xa1\xc4\x8da, preneha kot prenehajo stvarne slu\xc5\xbenosti. Pravica, do katere je upravi\xc4\x8dena dolo\xc4\x8dena oseba, preneha kot prenehajo osebne slu\xc5\xbenosti.'